CELEX: C2004/273/46
Language: lt
Date: 2004-11-06 00:00:00
Title: Byla C-413/04 Europos Parlamento 2004 m. rugsėjo 27 d. pareikštas ieškinys Europos Sąjungos Tarybai

6.11.2004   
            
            
               LT
            
            
               Europos Sąjungos oficialusis leidinys
            
            
               C 273/25
            
         Europos Parlamento 2004 m. rugsėjo 27 d. pareikštas ieškinys Europos Sąjungos Tarybai
   (Byla C-413/04)
   (2004/C 273/46)
   2004 m. rugsėjo 27 d. Europos Bendrijų Teisingumo Teisme buvo pareikštas Europos Parlamento, atstovaujamo A. Baas ir U. Rösslein, nurodžiusių adresą dokumentams įteikti Liuksemburge, ieškinys Europos Sąjungos Tarybai.
   Europos Parlamentas Teisingumo Teismo prašo:
   
               —
            
            
               panaikinti 2004 m. birželio 28 d. Tarybos direktyvą 2004/85/EB, iš dalies keičiančią Europos Parlamento ir Tarybos direktyvą 2003/54/EB dėl tam tikrų nuostatų taikymo Estijoje (1);
            
         
               —
            
            
               priteisti iš Tarybos visas bylinėjimosi išlaidas.
            
         Teisiniai pagrindai ir pagrindiniai argumentai
   2003 m. akto dėl stojimo 57 straipsnis nėra tinkamas teisinis pagrindas ginčijamos direktyvos priėmimui. Šios nuostatos tikslas yra dėl stojimo pritaikyti Bendrijos teisės aktus ir taikyti naujoms valstybėms narėms Bendrijos teisės aktus, kurie nebuvo pritaikyti Stojimo aktu. Todėl kiti pakeitimai negali būti grindžiami Akto 57 straipsniu. Šia nuostata negali būti remiamasi, siekiant nustatyti Bendrijos teisės aktų išimtis, o ypač tokias, kurios peržengia Stojimo aktu aiškiai nustatytas ir apribotas išimtis.
   Ginčijama direktyva yra nepakankamai motyvuota, kadangi iš direktyvos konstatuojamųjų dalių ir kitų jos nuostatų neišplaukia, kad 2003 m. Stojimo akto 57 straipsnis yra pagrįstas ieškinio teisinis pagrindas.
   
      (1)  OL L 236, 2004 7 7, p.10.